b'\n_START_ARTICLE_\nE-m\xc3\xa6rket\n_START_PARAGRAPH_\nE-m\xc3\xa6rket er certificeringsordning, hvor netbutikker, for at f\xc3\xa5 tildelt m\xc3\xa6rket, skal leve op til nogle forbrugerbeskyttende retninglinjer. Det drives af  bl.a. Forbrugerr\xc3\xa5det, Dansk Erhverv og Dansk Industri._NEWLINE_E-m\xc3\xa6rket, tidligere kendt som e-handelsfonden, blev stiftet i \xc3\xa5r 2000 med st\xc3\xb8tte fra Videnskabsministeriet og havde pr. januar 2017 over 2200 godkendte medlemsvirksomheder, der driver e-handel inden for forskellige brancher. Fra biler til boligudstyr og fra dagligvarer til designert\xc3\xb8j. Bag e-m\xc3\xa6rket st\xc3\xa5r i dag Forbrugerr\xc3\xa5det,\xc2\xa0Dansk Erhverv,\xc2\xa0DI,\xc2\xa0FDIH,\xc2\xa0HK,\xc2\xa0Dansk IT\xc2\xa0og\xc2\xa0FinansDanmark._NEWLINE_e-m\xc3\xa6rket vil gennem tillidsskabende tiltag fremme dansk\xc2\xa0e-handel og bringe k\xc3\xb8ber og s\xc3\xa6lger t\xc3\xa6ttere sammen - til gavn for forbrugere, erhvervsliv og samfund. For virksomhederne betyder det et boost til b\xc3\xa5de butik og bundlinje. For forbrugerne betyder det en let og lige vej til bedre online shopping._NEWLINE_Alle e-m\xc3\xa6rkede webshops bliver l\xc3\xb8bende kontrolleret af e-m\xc3\xa6rkets jurister, som sikrer, at forbrugerne blandt andet har let adgang til webshoppens kontaktinformationer og bliver oplyst om reglerne for reklamation og fortrydelse. Samtidig har b\xc3\xa5de shoppen og kunderne fri adgang til e-m\xc3\xa6rkets juridiske vejledning. _NEWLINE_I marts 2015 lancerede e-m\xc3\xa6rket en k\xc3\xb8berbeskyttelse, som sikrer forbrugerne \xc3\xb8konomisk med helt op til 10.000 kr. pr handel ved k\xc3\xb8b af fysiske varer. _NEWLINE_Siden maj 2016 har e-m\xc3\xa6rkede webshops haft adgang til nye tillidsskabende tiltag \xe2\x80\x93 en kundescore og en fragtscore. Kundescoren viser, hvad andre kunder, synes om shoppen.\xc2\xa0'